google/wiki40b huggingface dataset:
Stavovské divadlo

Dejiny

Budovu dal postaviť ako scénu pre verejnosť gróf František Antonín Nostic-Rieneck. Plány divadla navrhol gróf Künigel a stavbu riadil dvorný staviteľ Antonín Haffenecker. Základný kameň bol položený 7. júna 1781 a jeho výstavba trvala dva roky. Klasicistickú budovu otvorila 21. apríla roku 1783 Lessingova tragédia Emilia Galotti. Divadlo malo v čase otvorenia kapacitu tisíc divákov, časom bola kapacita pre väčšie pohodlie návštevníkov znížená na dnešných 659 miest.
Čau-čau

Vzhľad

Čau-čau je statný pes s mohutnou hrivou okolo krku a malými trojuholníkovými, v špičke zaoblenými ušami, ktorého telesná stavba je z profilu štvorcového tvaru. Jeho srsť je hustá, obsahujúca jemné aj drsné štetiny. Farba srsti môže mať päť odtieňov: červený, čierny, modrý, škoricový a krémový. Škvrnití, viacfarební jedinci sú považovaní za odchýlku od štandardu tohto psieho plemena. Významným znakom tejto rasy je neobvyklý modro-čierno/ fialový jazyk a priamo stavané zadné nohy, ktoré podmieňujú jeho charakteristický spôsob chôdze.
Chill-out

Významní interpreti

Významní producenti, ktorý sa  špecializujú na chill-out sú Chicane, Zero 7, Jenova 7 Roger Shah, Blank & Jones, Triangle Sun, Ryan Farish, José Padilla, Chris Coco, Pete Lawrence, Alex Paterson, Björk, Nujabes (Jun Seba) a Mixmaster Morris.
Vlajka Írska

Vlajka Írska je trikolóra ktorá má zvislé pruhy vo farbe zelenej, bielej a oranžovej. Zelená symbolizuje „smaragdový“ ostrov s katolíckou väčšinou obyvateľstva, oranžová, odvodená z farieb kráľovského rodu oranžsko-nasavského, pripomína protestantskú časť, zatiaľ čo biely pruh uprostred znamená potrebu mieru a dorozumenie medzi oboma náboženskými skupinami; preto je táto vlajka výslovne označovaná ako unionistická. Podľa niektorých návrhov mala však byť biela farba rezervovaná menšine írskych presbyteriánov.
Vlajka sa prvýkrát objavila roku 1830 (skôr sa používala vlajka zelená zo žltou harfou uprostred), viac sa rozšírila až roku 1848, kedy sa vešala súčasne s trikolórou francúzskou na oslavu februárovej revolúcie; vtedy ju priviezol vodca Maloirov T. F. Meagher priamo z revolučného Paríža. Poradie jej farebných pruhov však bývalo ešte obrátené. Symbolom slobodného Írska sa definitívne stala až po veľkonočnom povstaní roku 1916; v roku 1920 bolo záväzne stanovené jej dnešné poradie farieb a od roku 1922 bola táto trikolóra národnou vlajkou domínia nazvaného Slobodný írsky štát. Po vyhlásení nezávislosti krajiny pod menom Eire v roku 1937 bola vlajka oficiálne potvrdená a používa sa bez zmien dodnes, aj po zriadení Írskej republiky v roku 1949.
Brankár

Brankár alebo publicisticky gólman (z angl. goal – brána, bránka) je špecifická hráčska funkcia vo väčšine bránkových športových hier, hráč strážiaci bránku. Jeho úlohou je bezprostredne brániť vstreleniu gólu súperovým tímom chytením či odrazením (vyrazením, odkopnutím a pod.) lopty, loptičky či puku.
Kvôli svojej ochrane a na uľahčenie hry má pravidlami stanovené výhody. Obvykle je od spoluhráčov odlíšený dresom alebo zvláštnym výstrojom. Funkcia brankára sa vyskytuje vo futbale, hádzanej, ľadovom hokeji, pozemnom hokeji, florbale, hurlingu, bandyhokeji, lakrose, vodnom póle a i.
Majstrovstvá klubov FIFA 2010 – Zostavy

Zostava tímov zúčastnených na majstrovstiev klubov FIFA 2010, ktoré sa uskutočnili od 8. do 18. decembra 2010 v Spojených arabských emirátoch. Celkovo sa zúčastnilo 157 hráčov zo 7 tímov.
Henrich VI. (Luxembursko)

Život

Už počas neprítomnosti svojho otca, z dôvodu účasti na križiackej výprave Ľudovíta IX. (1270 – 1271), dokázal Henrich prevziať vládu v grófstve do svojich rúk. Počas svojej vlády si vydobyl povesť udatného bojovníka. Viedol spory s pánmi z Viandenu, arcibiskupom z Trevíru či biskupom z Liège. Osudným sa mu stal spor o limburské vojvodstvo. Henrichovi sa podarilo získať právne nároky na Limbursko od Reinalda z Geldernu. Henrich tu videl možnosť rozšírenia svojho teritória do holandského priestoru. Podarilo sa mu získať na svoju stranu aj kolínskeho biskupa. Proti nemu však stál brabantský vojvoda Ján I., ktorý mal záujem o ovládnutie obchodnej cesty, ktorá tadiaľ viedla. V rozhodujúcej bitke o limburské vojvodstvo, ktorá sa odohrala 5. júna 1288 pri Worringene, však Henrich VI. padol, rovnako ako jeho traja bratia.
Saint-Saulve

Poloha

Obec má rozlohu 12,06 km². Najvyšší bod je položený 95 m n. m. a najnižší bod 15 m n. m.

Obyvateľstvo

Počet obyvateľov obce je 11 202 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ptah

Ptah alebo Peteh (staroeg. ptḥ), podľa rekonštruovanej výslovonosti Pitáh, bol jeden z najvýznamnejších bohov starovekého Egypta. Strediskom jeho kultu bol Mennofer, kde bol uctievaný ako stvoriteľ vesmíru. Gréci, ktorí ho nazývali Ftha (starogr. Φθα), ho stotožňovali s Hefaistom.

Podoba

Ptah bol zobrazovaný ako mumifikovaná ľudská postava s priliehavou čiapkou a od Strednej ríše aj s briadkou. V ruke držal anch symbolizujúci život, žezlo was symbolizujúce moc a džed symbolizujúci stabilitu. Mal povesť starostlivého dobrodinca, ktorý pozorne načúva ľudským modlitbám, preto bol niekedy zobrazovaný s veľkými ušami. Niekedy je zobrazovaný ako škaredý nahý trpaslík, ktorý rozosmial perzských dobyvateľov.
Posvätný býk Ápis sa považoval za Ptahove vtelenie.

Ptah-Sókar: Ochranca remesiel

Ako boh-stvoriteľ bol Ptah súčasne ochrancom umelcov a remeselníkov, hlavne tých, ktorí pracovali s kameňom. Remeselníci, ktorí pracovali na tesaní hrobiek, pri najobvyklejšej práci s kameňom, dokonca tvrdili, že Ptah osobne zodpovedá za ich osud. Z toho vyplynula viera, pôvodne rozšírená medzi remeselníkmi, neskôr aj medzi ďalšími, že Ptah je bohom znovuzrodenia. Iný boh s rovnakými funkciami, Sókar, bol neskôr stotožnený s Ptahom ako Ptah-Sókar.

Ptah ako podsvetné božstvo

Z Ptaha-Sókara sa postupne stalo zosobnenie slnka putujúceho v noci podsvetím, jednak preto, že sa slnko každé ráno nanovo rodilo a Ptah-Sókar bol bohom znovuzrodenia, jednak i preto, že Ptah bol prvotným pahorkom Ta-tenen, ktorý sa nachádzal pod zemou. V dobách Strednej ríše bol nakoniec Ptah-Sókar stotožnený s Usirom, vládcom podsvetia, a podľa toho bol niekedy označovaný ako Ptah-Sókar-Usire.
Laujuzan

Poloha

Obec má rozlohu 11,34 km². Najvyšší bod je položený 138 m n. m. a najnižší bod 74 m n. m.

Obyvateľstvo

Počet obyvateľov obce je 241 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Kooks

História

Kapela sa sformovala na Brighton Institute of Modern Music, kde všetci členovia študovali. Hlavný vokalista a rytmický gitarista Luke Pritchard zohnal bassistu Maxa Raffertyho v rámci vysokoškolského projektu, Luke a Max tvorili základ skupiny. Po príchode hlavného gitaristu Hugh Harrisa a bubeníka Paula Garreda premýšľali o názve skupiny, vybrali "Kooks", čo je názov songu Davida Bowieho z albumu Hunky Dory, vydaného v roku 1971.
The Kooks vydali debutové EP a hrali na Brighton's Free Butt festivale, neskôr sa dostali k nahrávaciemu štúdiu Virgin Records. Prvým hitom bola pieseň s názvom „Naïve“, ktorú napísal Pritchard vo svojich pätnástich rokoch – táto pieseň bola súčasťou prvého albumu Inside In/Inside Out. Predalo sa ho viac než milión kópií a získalo trojnásobné platinové ocenenie. Aktuálny album s názvom Konk sa dostal na prvé miesto britskej albumovej hitparády.
Sojuz TMA-09M

Priebeh letu

Kozmická loď Sojuz TMA-09M nesená raketou Sojuz-FG odštartovala z kozmodrómu Bajkonur dňa 28. mája 2013 o 20:31:24,262 svetového času (UTC). So stanicou sa spojila po šesťhodinovom lete 29. mája 2013 o 02:10 UTC.
Po 166 dňoch letu sa 10. novembra 2013 o 23:26 UTC Jurčichin, Parmitano a Nybergová s loďou odpojili od stanice a o 02:49:00,1 UTC na druhý deň pristáli v kazašskej stepi neďaleko Džezkazganu; let trval 166 dní, 6 hodín, 17 minút a 36 sekúnd.
Vézinnes

Poloha

Obec má rozlohu 6,3 km². Najvyšší bod je položený 274 m n. m. a najnižší bod 126 m n. m.

Obyvateľstvo

Počet obyvateľov obce je 168 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v bejzbale žien 2010

Skupina A

Pozn: Kvôli postreleniu honkonskej hráčky počas zápasu s Holandskom sa vedenie honkonskej reprezentácie rozhodlo odstúpiť s turnaja, pričom sa jeho doterajšie výsledky anulovali.
Saint-Remy-du-Nord

Poloha

Obec má rozlohu 5,91 km². Najvyšší bod je položený 174 m n. m. a najnižší bod 122 m n. m.

Obyvateľstvo

Počet obyvateľov obce je 1 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zumberg

Zumberg alebo Sumberg je zaniknutá banícka osada, ktorá sa rozprestierala v oblasti severne od Psychiatrickej nemocnice Philippa Pinela v Pezinku. Podľa tradície bola predchodcom mesta Pezinok. 
Prvý krát sa spomína v roku 1287, no podľa najnovších historicko-archeologických výskumov sa predpokladá, že osada uvedená v kráľovskej listine ležala ešte vyššie v horách. Zumberg, ležiaci severne od Pinelovej nemocnice sa spomína v listinách z 14. až 15. storočia a zanikol niekedy po roku 1475. V roku 1509 sa už Zumberg medzi dedinami, patriacimi Pezinskému hradu nespomína. Z osady sa dlhší čas zachoval len kostol, ktorý dala začiatkom druhej polovice 17. storočia opraviť a obnoviť Eleonóra Harrachová, manželka Mikuláša Pálffyho. Kostol bol dokončený v roku 1661 s v roku 1699 bol obkolesený kamenným múrom. Pri kostole bol tiež cintorín, ktorý až do roku 1740 používali aj obyvatelia Cajly. Kostol bol zbúraný až po roku 1824 a dnes je jediným svedectvom existencie osady Zumberg socha Krista Pána, ktorý sa nachádza v tesnej blízkosti bývalého kostola.
Na mieste zaniknutej baníckej osady postavili v roku 2010 členovia baníckeho spolku kaplnku svätého Klementa – patróna baníkov.
Vipassaná

Meditácia vipassaná

Vipassaná môže byť kultivovaná praktikami, ktoré zahŕňajú kontempláciu, introspekciu a pozorovanie telesných vnemov, analytickú meditáciu a kontempláciu smrti a rozkladu tela. Tieto praktiky sa môžu odlišovať v jednotlivých tradíciách či skupinách podľa ich zakladateľa ale ich hlavným cieľom je rozvinúť vhľad.

Vhľad do štyroch ušľachtilých právd

V súlade s Théravádovou tradíciou, vedie budhistická prax k vhľadu do štyroch ušľachtilých právd, ktoré môžu byť realizované len praxou ušľachtilej osemčlennej cesty. Nibbana môže byť dosiahnutá len po postupnom rozlíšení všetkých "vipassanových vhľadov" pokiaľ je dôsledne nasledovaná osemčlenná ušľachtilá cesta. Toto je procesom rozvoja, v ktorom sú rozlišované rozličné Vipassanové vhľady a konečné prebudenie môže prísť náhle ako hovoria aj iné školy.

Hlavné rozdiely medzi meditáciou pokoja a meditáciou vhľadu

Je dôležité, aby mal meditujúci jasné porozumenie o tom, čo je meditáciou pokoja (samatha) a vhľadu (vipassana). V Dasuttara suttanta (poslednej rozprave zo zbierky Digha Nikaya), Sariputta hovorí, že sú dva stavy, ktoré sú pravými dhammami, pravými javmi, ktoré majú byť rozvinuté. V Pálí sú to dve dhamma bhavetabba, čo sa prekladá "dve dhammy, ktoré musia byť zušľachtené". To sú: pokoj a vhľad. Tento rozvoj je nazývaným zušľachťovanie, bhavana, inak označovaný aj ako meditácia.
Pre začiatočníkov je prvou vecou, ktorú musia pochopiť všímavosť, uvedomenie (sati). Iba potom je možné rozlišovať medzi aspektom pokoja a vhľadu. Všímavosť, uvedomenie určuje, či je rozvíjané správne alebo nesprávne sústredenie. Pokiaľ je Vaše sústredenie správne, ste schopní detailne opísať povahu vašej meditačnej skúsenosti, keď sa Vás niekto spýta.
Slovo Samatha znamená samo o sebe pokoj a vipassana vhľad alebo vedomosť. Keď sa odvolávame na samatha alebo na vipassana máme na mysli to čo je spojené so "správnym sústredením" (členom osemdielnej ušľachtilej cesty). To znamená, že faktor jednobodovosti mysle musí vyvstať v súčinnosti so všímavosťou, uvedomením. Nie s obsesiou, hnevom, chtivosťou, ale s jasným uvedomením. Jednobodové jasné uvedomenie. V jednom momente je toto jednobodové uvedomenie, a to je tým čomu hovoríme samatha, pokoj.
V prípade vhľadu je uvedomenie ešte ostrejším, úplnejším, je schopné zažívať skutočnosť a získať z nej porozumenie. Viete vtedy veľmi jasne, čo práve zažívate. Pokiaľ budete chcieť môžete podrobne vysvetliť povahu Vašej skúsenosti.

Samatha bhavana a Vipassana bhavana

Samatha bhavana meditácia (zušľachťovanie) pokoja alebo meditácia vhľadu vipassana bhavana sa nevzťahujú k jednému časovému okamihu. Sú sériou skúseností počas istého časového obdobia. To taktiež znamená sériu výsledkov. Kvôli kontinuite vyvstávajú rozvinuté stavy mysle. To znamená, že keď rozvinie samatha bhavana vyvstanú hlboké stavy sústredenia. Nazývame ich pohrúženiami alebo v Pálí Jhána. V rozvoji meditácie vhľadu - vipassana vyvstávajú hlboké stavy poznania a porozumenia. Tie voláme vhľady - ňána.
7,92 × 33 mm Kurz

7,92 × 33mm Kurz (značený ako 7.92 x 33 kurz organizácií CIP) je puškový náboj s bezokrajovou nábojnicou fľašovitého tvaru, vyvinutý v Nemecku pred druhou svetovou vojnou. Munícia je tiež označovaná 7,9 mm Kurz (nem. Kurz znamená krátky), 7,9 Kurz, 7,9mmK alebo 8 × 33 Polte. Bol určený špeciálne pre vývoj automatickej karabíny (útočnej pušky) a ako kompromis medzi dlhším 7,92 × 57 mm Mauser a menej výkonnou muníciou 9 × 19 mm Parabellum.
Používal sa napr. v puške StG 44 alebo prototype FN FAL. Po vojne sa toto strelivo vyrábalo v NDR, Československu (ČSSR) a Egypte.
Projekt Daedalus

Daedalus bol projekt kozmickej lode určený na medzihviezdne lety, vypracovaný Britskou medziplanetárnou spoločnosťou. Projekt sa zakladá na použití známych technologických postupov, prípadne takých, ktorých použitie sa dá očakávať v blízkej budúcnosti. Projekt Daedalus predpokladá použitie série kontrolovaných termonukleárnych výbuchov s dosiahnutím výtokovej rýchlosti okolo 10 000 km/s. Pri začiatočnej hmotnosti rakety asi 1,5.10⁸ kg so štartom z obežnej dráhy okolo Zeme a užitočnom zaťažení 5.10⁵ kg by kozmická loď mohla dosiahnuť rýchlosť asi 50 000 km/s a doletieť do oblasti Barnardovej hviezdy (pri ktorej sa predpokladá existencia planetárnej sústavy) asi za 40 rokov. Loď by vyslala rádiové signály obsahujúce pozorovania okolia hviezdy na Zem.
Soulské metro

Soulské metro (kór. 수도권 전철) je systém podzemných rýchlodráh v jukohórejskom meste Soul a okolí. Patrí medzi najzaťaženejšie metrá na svete, denne prepraví vyše 8 miliónov cestujúcich na desiatich linkách. Systém obsluhuje Soul, okolitú provinciu Kjonggido a mesto Inčhon, pričom sa napája aj na sieť podzemnej rýchlodráhy v tomto meste. Od roku 2005 obsluhuje provincie Čhonan a Čungnam.
Celková dĺžka liniek je okolo 287 km okrem liniek Korail. Okolo 70 percent celkovej dĺžky tratí sa nachádza pod zemou.

Dejiny

Predchodca metra, systém Korail, začal jazdiť na Linke 1 v roku 1974. Linky 2, 3 a 4 boli otvárané koncom 70. rokoch a v 80. rokoch 20. storočia. Spoločnosť SMRT bola založená v roku 1994 na prevzala prevádzku liniek 5 až 8.
Achenheim

Poloha

Obec má rozlohu 6,03 km². Najvyšší bod je položený 191 m n. m. a najnižší bod 143 m n. m.

Obyvateľstvo

Počet obyvateľov obce je 2 230 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baulay

Poloha

Obec má rozlohu 8,22 km². Najvyšší bod je položený 292 m n. m. a najnižší bod 210 m n. m.

Obyvateľstvo

Počet obyvateľov obce je 332 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Merná spotreba paliva (motor)

Merná spotreba paliva spaľovacieho motora je veličina, ktorá udáva koľko hmotnostného množstva paliva je potrebného na vyprodukovanie jednotky energie. Označuje sa mₚ a udáva sa v jednotkách g.kW⁻¹.h⁻¹ alebo kg.kW⁻¹.h⁻¹.
Čím je merná spotreba nižšia, tým sa palivo lepšie využije. Merná spotreba paliva je teda nepriamo úmerná účinnosti motora. Všetky faktory, ktoré zvyšujú účinnosť motora zároveň znižujú mernú spotrebu. Pri rovnakom chemickom zložení paliva a podmienkach spaľovania je merná spotreba priamo úmerná produkcii CO₂.
Merná spotreba paliva závisí od zvolenej koncepcie spaľovacieho motora, jeho technickej realizácie a prevádzkových podmienok. Ten istý spaľovací motor nemá jednu hodnotu mernej spotreby paliva, ale rozsah hodnôt v závislosti od otáčok a zaťaženia, pri ktorých sa merná spotreba meria.
Stredná odborná škola obchodu a služieb (Nová Baňa, Osvety 17)

Stredná odborná škola obchodu a služieb Nová Baňa je stredná odborná škola zameraná na vyučovanie učebných a študijných predmetov zameraných na rôzne služby v obchode, cestovnom ruchu, poľnohospodárstve.
La Planche

Poloha

Obec má rozlohu 24,42 km². Najvyšší bod je položený 52 m n. m. a najnižší bod 13 m n. m.

Obyvateľstvo

Počet obyvateľov obce je 2 341 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nyklovický potok

Ochrana

Predmetom ochrany je meandrujúci potok s brehovými porastami. Bohatá lokalita bledule jarnej.
Seagram Building

Seagram Building je mrakodrap v New York City v časti Midtown Manhattan. Nachádza sa na Park Avenue medzi 52. a 53. ulicou. Bol navrhnutý nemeckým architektom Ludwigom Miesom van der Rohemom, v spolupráci s američanom Philipom Johnsonom. Výstavba budovy začala v roku 1954 a bola dokončená v roku 1958. Je 157 metrov vysoká s 38 podlažiami. Investorom bola kanadská liehovarnícka spoločnosť Joseph E. Seagram's & Sons. V roku 1983 budovu odkúpila spoločnosť Lehman Brothers.

Architektúra

Táto stavba, a Internacionálny štýl, v ktorom bola postavená, mala veľký vplyv na americkú architektúru. Jedným z charakteristických rysov štýlu bolo vyjadriť či formulovať konštrukcie budov externe. Seagram Building, rovnako ako prakticky všetky veľké stavby z doby, bola postavená z oceľového rámu. Bolo použitých 1500 ton bronzových nosníkov aby sa zdôraznila konštrukcia na fasáde.
Po dokončení budovy bola Seagram Building jedným z najdrahších mrakodrapov tej doby, hlavne vďaka použitiu kvalitných materiálov a drahému vnútornému vybaveniu vrátane bronzu, travertínu a mramoru. Interiér bol navrhnutý tak, aby bola zaistená súdržnosť s externými prvkami.
Souligné-Flacé

Poloha

Obec má rozlohu 16,49 km². Najvyšší bod je položený 123 m n. m. a najnižší bod 43 m n. m.

Obyvateľstvo

Počet obyvateľov obce je 724 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Estables

Poloha

Obec má rozlohu 32,89 km². Najvyšší bod je položený 1 553 m n. m. a najnižší bod 1 090 m n. m.

Obyvateľstvo

Počet obyvateľov obce je 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nyer

Poloha

Obec má rozlohu 37 km². Najvyšší bod je položený 2 645 m n. m. a najnižší bod 656 m n. m.

Obyvateľstvo

Počet obyvateľov obce je 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veľká Ves nad Ipľom

Dejiny

Veľká Ves nad Ipľom  (Nogfolu 1252) leží v Ipeľskej pahorkatine na pravom brehu rieky Ipeľ. Najsevernejší výbežok zabieha do Krupinskej výšiny. Archeológovia tu našli osídlenie z paleolitu, eneolitické sídlisko s kanelovanou keramikou, ale aj sídliska hallstattské, laténske a slovanské (9. – 11. storočie). Obec patrila Gregorovi z Nogfalu, potom v 18. a 19. storočí Liptajovcom a Terstiaszkym (Trestenskovcom). Násilne ju pripojili k Maďarsku (1938–1945).

Rímskokatolícky kostol Mena Panny Márie

Miestny rímskokatolícky kostol je jednoloďová baroková stavba s pravouhle ukončeným presbytériom a vežou tvoriacou súčasť hmoty kostola z polovice 18. storočia. Veža, jemne vystupujúca z fasády kostola graduje v podobe rizalitu členeného kordónovými rímsami. Je lemovaná pilastrami a ukončená ihlancovou helmicou. Pod kostolom sa nachádza krypta rodu Lipthay, ktorí boli donátormi kostola. 
Interiér kostola je taktiež barokový, hlavný oltár z polovice 18. storočia obsahuje sochy sv. Štefana a Ladislava, oltárny obraz Nanebavzatie Panny Márie je novší, z roku 1864. Bočný oltár Panny Márie obsahuje barokové sochy anjelov na drevenom volútovom nadstavci. Kazateľnica z konca 18. storočia je v štýle luiséz.
Hustota žiarenia

Hustota žiarenia alebo hustota žiarivej energie je množstvo žiarivej energie v objemovej jednotke. Pri izotropnom poli žiarenia, v ktorom je intenzita žiarenia I\,\! nezávislá od smeru, je hustota žiarenia určená vzťahom \frac{4\pi}{c}I, kde c\,\! je rýchlosť svetla.
Mondonville

Poloha

Obec má rozlohu 11,89 km². Najvyšší bod je položený 193 m n. m. a najnižší bod 145 m n. m.

Obyvateľstvo

Počet obyvateľov obce je 4 357 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Theil-Nolent

Poloha

Obec má rozlohu 4,11 km². Najvyšší bod je položený 181 m n. m. a najnižší bod 167 m n. m.

Obyvateľstvo

Počet obyvateľov obce je 221 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Javorinská hornatina

Polohopis

Podcelok zaberá najvyššiu časť pohoria, leží v juhozápadnej časti Bielych Karpát a severnou časťou kopíruje štátnu hranicu. Na území Slovenska susedí s podcelkami vlastného pohoria, na východe nadväzujú Beštiny, juhovýchodným smerom ležia Bošácke bradlá a západným smerom pokračujú Biele Karpaty podcelkom Žalostinská vrchovina. Na juhu nadväzuje Myjavská pahorkatina.
Masnières

Poloha

Obec má rozlohu 10,97 km². Najvyšší bod je položený 119 m n. m. a najnižší bod 54 m n. m.

Obyvateľstvo

Počet obyvateľov obce je 2 626 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Issepts

Poloha

Obec má rozlohu 9,15 km². Najvyšší bod je položený 444 m n. m. a najnižší bod 267 m n. m.

Obyvateľstvo

Počet obyvateľov obce je 177 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tatra 500 HB

Konštrukcia

Tatra 500 HB je trojnápravový autobus, určený pre prevádzku v náročných podmienkach horských oblastí. Konštrukčne bol navrhnutý už v roku 1948, kedy Karosa Vysoké Mýto (výrobca karosérie) spoločne s Tatrou Kopřivnice (dodávateľ podvozka a pohonného ústrojenstva) predložila prvý projekt tohto vozidla. Samonosná karoséria, ktorej spodný rošt tvoril základ autobusu, bola na vtedajšiu dobu prelomová, pretože do tej doby sa v Česko-Slovensku karosérie tejto konštrukcie nevyrábali. K roštu karosérie boli prichytené výkyvné polonápravy tatrováckej koncepcie, perá, riadenie vozidla a vidlicový, vzduchom chladený osemvalec umiestnený vzadu. Po skúškach v roku 1954 však bolo rozhodnuté opustiť variant s polonápravami a začali sa vyrábať autobusy s klasickými tuhými nápravami.
Karoséria mala iba jediné, dvojkrídlové dvere, umiestnené pred prednou nápravou. Sedačky pre cestujúcich boli v rozmiestnení 2 + 2 so strednou uličkou. Podľa pôvodných požiadaviek na väčšie rozšírenie verejnej autobusovej dopravy do všetkých častí republiky, bol určený na prepravu až šesťdesiatich cestujúcich. Vozidlo malo mať menšie rozmery, veľkú stúpavosť a tiež dobré jazdné vlastnosti pre zlé povojnové cesty.

Výroba a prevádzka

Prvý prototyp vozidla 500 HB vznikol na prelome rokov 1949 a 1950, pričom na vývoji sa podieľali konštruktéri oboch firiem. Podvozok bol s výkyvnými polonápravami, neskôr boli boli vyrobené ďalšie tri prototypy aj s tuhými nápravami. Sériová výroba prebiehala v rokoch 1954 až 1957 a celkovo bolo vyrobených okolo 500 týchto autobusov.
Prevádzkovo sa však autobusy 500 HB kvôli poruchovosti a zlým jazdným vlastnostiam príliš neosvedčili. Mohutná technika (sčasti z nákladných automobilov), ktorá mala byť v náročnom teréne zlých ciest výhodou, stala sa nevýhodou a dopravcovia začali uprednostňovať ľahšie a technicky menej zložité autobusy. Väčšina týchto autobusov tak bola vyradená už v prvej polovici 60. rokov.
Apologéti (rané kresťanstvo)

Apologéti boli filozoficky vzdelaní obhajcovia kresťanstva proti pohanským predsudkom panovníkov a vzdelancov v prvých storočiach existencie kresťanstva. Vo svojich pamätných spisoch na adresu cisárov a vládnucich sa pokúšali presvedčovať o mravnej prevahe kresťanstva a jeho neškodnosti voči štátu. Jedným z najvýznamnejších apologétov bol Justinus Martýr zvaný kresťan vo filozofickom plášti.
Z apológií vynikajú: ako najvyčerpávajúcejšia a najlepšia Órigenesova  Κατὰ Κέλσου (lat. Contra Celsum), najranejšia od Kodratusa a najučenejšia od Eusebiosa z Kaisareie.